Lēmuma projekts

**Par atļauju M. Sildegai-Mieriņai savienot amatus**

Izskatot Madaras Sildegas-Mieriņas iesniegumu, kas saņemts Alūksnes novada pašvaldībā 31.05.2023. un reģistrēts ar Nr. ANP/1-47/23/1959, par piekrišanu darboties Alūksnes novada pašvaldības Apstādījumu aizsardzības komisijā un lūgumu savienot Alūksnes novada pašvaldības Centrālās administrācijas Īpašumu nodaļas ainavu arhitektes amatu ar Alūksnes novada pašvaldības Apstādījumu aizsardzības komisijas locekļa amatu,

konstatējot, ka šo amatu savienošana nerada interešu konfliktu, nav pretrunā ar valsts amatpersonai saistošām ētikas normām un nekaitēs amatpersonas tiešo pienākumu pildīšanai,

pamatojoties uz Pašvaldību likuma 10. panta pirmās daļas 21. punktu, likuma “Par interešu konflikta novēršanu valsts amatpersonu darbībā” (*turpmāk – Likums*) 6. panta otro daļu, 7. panta sestās daļas 2. punktu, 8.¹ panta pirmo daļu, piektās daļas 1. un 2. punktu,

atļaut Madarai Sildegai-Mieriņai savienot Alūksnes novada pašvaldības Centrālās administrācijas Īpašumu nodaļas ainavu arhitektes amatu ar Alūksnes novada pašvaldības Apstādījumu aizsardzības komisijas locekļa amatu.

*Amatpersona nevar paļauties uz to, ka šī atļauja vienmēr būs spēkā. Atbilstoši Likuma 8.1 panta sestajai daļai un Administratīvā procesa likuma 68.panta pirmajai daļai, šis lēmums izdots ar atcelšanas atrunu. Amatpersonai savas kompetences ietvaros ir pienākums rakstiski informēt Alūksnes novada pašvaldību, ja mainījušies tiesiskie vai faktiskie apstākļi, kas ir pamatā šī lēmuma izdošanai un varētu nepieļaut turpmāku amatu savienošanu.*

*Atbilstoši Likuma vispārīgajam regulējumam amatpersona pati ir atbildīga par interešu konflikta nepieļaušanu un valsts amatpersonas ētikas normu ievērošanu, tāpēc, neraugoties uz kompetentās institūcijas doto atļauju savienot amatus, amatpersonai ir pienākums jebkurā brīdī izvērtēt interešu konflikta iespējamību un rīcības atbilstību amatpersonas ētikas normām, ja, savienojot amatus, pastāv iespēja, ka amatpersona var nonākt interešu konflikta situācijā.*

*Saskaņā ar Administratīvā procesa likuma 76.panta otro daļu, šo administratīvo aktu var pārsūdzēt Administratīvajā rajona tiesā (Voldemāra Baloža ielā 13A, Valmierā, LV-4201) viena mēneša laikā no tā spēkā stāšanās dienas.*